На основу Уговора о сарадњи на реализацији Помоћи за набавку хране за најугроженије породице избеглица и интерно расељених лица која живе на територији Градске општине Лазаревац, заведеног код Комесаријата за избеглице и миграције Републике Србије, дана 9-9/1312 године под бројем: 15.11.2023. године, заведеног у ГО Лазаревац, дана 20.11.2023. године, I-01 Број 561-90/2023 (у даљем тексту: Уговор) и Решења о образовању Комисије за избор корисника помоћи за набавку хране за најугроженије породице ИРЛ док су у расељеништву са боравиштем на територији ГО Лазаревац (у даљем тексту: Комисија) I-01 број: 561-90.1/2023 од 23.11.2023. године године, на првој седници одржаној дана 15.12.2023. године, донела је Правилник о раду КомисијеГО Лазаревац.

У складу са Правилником број I-01 број 06-250/2023, Комисијазаизбор корисника помоћи у виду пакета хране за најугроженије породице интерно расељених лица, дана 15.12.2023. године расписује:

# ЈАВНИ ПОЗИВ

**заизбор корисника на реализацији помоћи за набавку пакета хране за најугроженије породице интерно расељених лица које живе на територији ГО Лазаревац**

**Предмет јавног позива**

Предмет Јавног позива је додела помоћи интерно расељеним лицима док су у расељеништву, кроз реализацију набавке пакета хране, за интерно расељена лица која имају пријављено боравиште на територији Градске општине Лазаревац (у даљем тексту: Помоћ).

Помоћ је бесповратна и одобрава се за набавку пакета хране, при чему је вредност једног пакета 6.000,00 динара, по породичном домаћинству корисника.

Пакети хране морају да садрже следеће артикле: брашно – 1 килограм; суви квасац – 6 кесица; уље – 1 литар; палента – 500 грама; тестенина – 400 грама; пиринач – 500 грама; дуготрајно млеко 2,8 % млечне масти – 7 литара; чоколадно млеко 1% млечне масти – 1 литар; гриз – 200 грама; кувани парадајз – 375 грама; кухињска со јодирана – 1 килограм; шећер – 1 килограм; пудинг (у праху) – 160 грама и суви кекс – око 300 грама.

Могуће је одступање од наведених количина намирница, у зависности од паковања, до 100 грама.

**Корисници**

 Помоћ у пакетима хране ИРЛ, може да оствари интерно расељено лице и чланови његовог породичног домаћинства који имају боравиште на територији Градске општине Лазаревац, под условима, мерилима и у поступку који су утврђени Правилником.

**Услови за избор корисника**

Подносилац пријаве на Јавни позив за доделу Помоћи (у даљем тексту: Подносилац пријаве) и чланови његовог породичног домаћинства треба да испуне следеће услове:

1. да је Подносилац пријаве евидентиран као интерно расељено лице или поседује легитимацију интерно расељеног лица;

2. да Подносилац пријаве и чланови породичног домаћинства наведени у пријави имају боравиште/пребивалиште на територији ГО Лазаревац, у моменту објављивања јавног позива;

**IV. Мерила за избор корисника**

Ред првенства за доделу помоћи утврђује се на основу броја бодова које Подносилац пријаве на Јавни позив оствари, а према следећим мерилима:

1. једнородитељска домаћинства са дететом/децом до навршених 18 година живота или студентом/студентима до навршених 26 година живота на редовном школовању – 30 бодова;
2. жртве сексуалног/породичног насиља - 30 бодова;
3. трочлано и вишечлано породично домаћинство са децом до навршених 18 година живота – 20 бодова;
4. домаћинства са лицем којем је утврђен инвалидитет (80% и више процената нвалидитета)/ домаћинства са чланом породице са тешким обољењем – 20 бодова;
5. једночлана домаћинства са лицем преко 60 година живота – 20 бодова;
6. породице без редовних месечних прихода или са недовољним месечним приходима тј. да су укупни приходи породице мањи или до 50% просечне нето плате на нивоу Републике Србије по члану породичног домаћинства, према последњем објављеном податку Републичког завода за статистику – 20 бодова;
7. породице са више генерација, са једним или више чланова преко 60 година – 10 бодова;
8. домаћинство старијих лица (жене преко 60 и мушкарци преко 65 година живота) - 10 бодова.

Уколико два или више Подносиоца пријаве имају исти број бодова, предност има Подносилац пријаве који:

1) има већи број малолетне деце;

2) има већи број чланова породичног домаћинства;

3) има трудну жену у породичном домаћинству;

4) дуже борави на подручју ГО Лазареац у оквиру које конкурише за Помоћ и

5) има мање приходе по члану породичног домаћинства.

**V. Потребна документација**

Уз пријаву на Јавни позив, која се подноси ГО Лазаревац, Подносилац пријаве доставља следеће доказе:

1) Уредно попуњен и потписан образац пријаве;

2) Фотокопију легитимације интерно расељеног лица (Напомена: обавезно за Подносиоца пријаве, а за остале чланове породичног домаћинства уколико су евидентирани као интерно расељено лице);

3) Фотокопију личне карте (обе стране), односно очитану личну карту ако је у питању биометријска лична карта са чипом, за све чланове породичног домаћинства са 16 и више година, копије извода из матичне књиге рођених за малолетну децу;

4) Доказ о приходима:

- Потврда о незапослености из Националне службе за запошљавање за незапослене чланове породичног домаћинства регистроване у Националној служби за запошљавање, и то у месецу који претходи месецу подношења пријаве на Јавни позив; у случају да се ради о незапосленом члану породичног домаћинства који није регистрован код Националне службе за запошљавање, потребно је доставитили личну изјаву оверену код надлежног органа да је незапослен и да нема примања нити друге повремене или привремене приходе;

- Потврда послодавца о висини примања у месецу који претходи месецу подношења пријаве на Јавни позив – за запослене чланове породичног домаћинства;

- Чек од пензије за месец који претходи месецу подношења пријаве на јавни позив; у случају да Подносилац пријаве или члан његовог породичног домаћинства не остварује приходе по основу пензије, потребно је доставити потврду надлежног органа или личну изјаву оверену код надлежног органа да не остварује приходе на име пензије у Републици Србији и/или другој држави.;

5) За чланове породичног домаћинства узраста 15 до 26 година - доказ о школовању, а уколико ови чланови породичног домаћинства нису на школовању - доказе наведене у тачки 6) овог става (докази о приходима);

6) Доказ за породично домаћинство са дететом са инвалидитетом или сметњама у развоју - решење Комисије за категоризацију деце или мишљење интер-ресорне комисије за децу са телесним инвалидитетом или сметњама у развоју;

7) Доказ о смањењу или губитку радне способности или телесном оштећењу – решење надлежне комисије о смањењу или губитку радне способности или телесном оштећењу за члана породице са инвалидитетом;

8) Доказ о постојању болести од већег социо-медицинског значаја, не старији од годину дана (малигна обољења, бронхијална и срчана астма, тешка опструктивна обољења плућа, активна туберкулоза, инфаркт срца, декомпензована срчана обољења, трансплантација срца, цереброваскуларни инсулт, епилепсија, теже душевне болести, прогресивне нервномишићне болести, парезе и парализе, хемофилија, инсулин зависни дијабетес, хроничне бубрежне инсуфицијенције на дијализама, системске аутоимуне болести, остеомијелитиси, ХИВ инфекције и сл.);

9) За једнородитељску породицу прилаже се:

- потврда о смрти брачног друга;

- решење надлежног суда о проглашењу несталог лица за умрло;

- извод из матичне књиге рођених за децу без утврђеног очинства;

- пресуда о разводу брака или доказ о поверавању малолетног детета или деце (уколико у пресуди о разводу брака није одлучено о поверавању детета, или уколико се ради о ванбрачним партнерима чија је заједница престала да траје), а уз оба доказа потребно је приложити изјаву Подносиоца пријаве оверену код надлежног органа да се Подносилац пријаве непосредно брине о детету и да самостално обезбеђује средства за издржавање, да други родитељ не учествује или недовољно учествује у тим трошковима, а да, у међувремену, Подносилац пријаве није засновао брачну или ванбрачну заједницу;

10) Потврду надлежног органа/организације за члана породичног домаћинства који је настрадао или нестао у сукобима на просторима бивше Социјалистичке Федеративне Републике Југославије;

Докази се подносе у фотокопији, с тим да Комисија може од Подносиоца пријаве тражити оригинална документа на увид.

**VI. Поступак за одлучивање**

Заинтересована лица подносе пријаве на Јавни позив са потребном документацијом Комисији за избор корисника Градске општине Лазаревац, најкасније у року од 10 (десет) дана од дана јавног оглашавања.

Документација се доставља у писарницу Градске општине Лазаревац или путем поште на адресу: Карађорђева 42, 11500 Лазаревац са напоменом **„За Јавни позив – пакети хране - ИРЛ”**

# Рок за подношење пријаве са потребним доказима је 25.01.2024. године.

***Комисија* заизбор корисника на реализацији помоћи за набавку пакета хране за најугроженије породице интерно расељених лица које живе на територији ГО Лазаревац**

***I – 01 Број: 06-250/2023 од 15.12.2023. године***

**ПРЕДСЕДНИК КОМИСИЈЕ**

 **Никола Маринковић**